Samandráttur: Línuskip: Tvey línuskip eru ávegis til Grønlands at fiska, men koma ikki inn í vikuni. Undir Føroyum eru tvey vestanfyri og fiska tosk og svartkalva, eitt er á Munkagrunninum og eitt er eystanfyri, bæði fiska mest av longu. Tvey skip landa mánadagin og hini bæði seinni í vikuni. Eitt frystilínuskip er eisini undir Føroyum. Tvey er við Grønlandi og taka ímóti fiski, meðan restin liggur við bryggju. Útróður: Streymurin verður harður í vikuni. Veðri verður gott, men vit vantað ikki nógvan útróður. Djúpvatnstrolarar: Tveir ery til fiskarí, koma helst inn mánadagin, ein frystur umborð. Hinir liggja við bryggju. Partrolarar: Allir, uttan eitt par, eru til fikarí, men fiskiskapurin er smáligur. Okkurt parið roynur eftir svartkalva og okkurt fiskar tosk á rygginum. Partrolarnir koma inn sum vikan líður. Trý pør fiska gulllaks. Trolbátar: Tríggir eru á landleiðini og koma teir at landa mánadagin. Teir hava ein blanding av toski, tungu og havtasku. Eisini hava teir nakað av reyðsprøku og hýsu. Fýra eru norðanfyri og fiska mest av toski, hýsu og upsa og so nakað av flatfiski. Tveir landað vantandi mánadagin, meðan hinir landa seinni í vikuni. Garnaskip: Tríggir fiska svartkalva. Ein landar mánadagin og hinir helst seinni í vikuni.